phoneee/thai-legal-corpus huggingface dataset:
พระราชกฤษฎีกาพระราชกฤษฎีกากำหนดให้ผลิตภัณฑ์อุตสาหกรรมบัลลาสต์สำหรับหลอดฟลูออเรสเซนซ์: คุณลักษณะที่ต้องการด้านความปลอดภัยต้องเป็นไปตามมาตรฐานพ.ศ. ๒๕๕๙ สมเด็จพระเจ้าอยู่หัวมหาวชิราลงกรณบดินทรเทพยวรางกูรให้ไว้ ณ วันที่ ๑๘ธันวาคม พ.ศ. ๒๕๕๙เป็นปีที่ ๑ในรัชกาลปัจจุบันสมเด็จพระเจ้าอยู่หัวมหาวชิราลงกรณ บดินทรเทพยวรางกูรมีพระราชโองการโปรดเกล้าฯ ให้ประกาศว่าโดยที่เป็นการสมควรปรับปรุงการกำหนดให้ผลิตภัณฑ์อุตสาหกรรมบัลลาสต์สำหรับหลอดฟลูออเรสเซนซ์: คุณลักษณะที่ต้องการด้านความปลอดภัย ต้องเป็นไปตามมาตรฐาน และได้มีการดำเนินการตามความในมาตรา ๑๘แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม(ฉบับที่ ๖) พ.ศ. ๒๕๔๘ แล้วอาศัยอำนาจตามความในมาตรา๒๒ ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช ๒๕๕๗ และมาตรา ๑๗แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา๑ พระราชกฤษฎีกานี้เรียกว่า พระราชกฤษฎีกากำหนดให้ผลิตภัณฑ์อุตสาหกรรมบัลลาสต์สำหรับหลอดฟลูออเรสเซนซ์: คุณลักษณะที่ต้องการด้านความปลอดภัย ต้องเป็นไปตามมาตรฐาน พ.ศ. ๒๕๕๙มาตรา๒[๑] พระราชกฤษฎีกานี้ให้ใช้บังคับเมื่อพ้นกำหนดสามร้อยหกสิบห้าวันนับแต่วันประกาศในราชกิจจานุเบกษาเป็นต้นไปมาตรา๓ ให้ยกเลิกพระราชกฤษฎีกากำหนดให้ผลิตภัณฑ์อุตสาหกรรมบัลลาสต์สำหรับหลอดฟลูออเรสเซนต์ต้องเป็นไปตามมาตรฐานพ.ศ. ๒๕๒๑มาตรา๔ ผลิตภัณฑ์อุตสาหกรรมบัลลาสต์สำหรับหลอดฟลูออเรสเซนซ์: คุณลักษณะที่ต้องการด้านความปลอดภัย ต้องเป็นไปตามมาตรฐานเลขที่ มอก. ๒๓ ๒๕๕๘ตามประกาศกระทรวงอุตสาหกรรม ฉบับที่ ๔๗๖๑ (พ.ศ. ๒๕๕๙)ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ เรื่องยกเลิกมาตรฐานผลิตภัณฑ์อุตสาหกรรมบัลลาสต์สำหรับหลอดฟลูออเรสเซนต์และกำหนดมาตรฐานผลิตภัณฑ์อุตสาหกรรมบัลลาสต์สำหรับหลอดฟลูออเรสเซนซ์ : คุณลักษณะที่ต้องการด้านความปลอดภัยลงวันที่ ๑๓ มกราคม พ.ศ. ๒๕๕๙มาตรา ๕ ให้รัฐมนตรีว่าการกระทรวงอุตสาหกรรมรักษาการตามพระราชกฤษฎีกานี้ผู้รับสนองพระราชโองการพลเอกประยุทธ์ จันทร์โอชานายกรัฐมนตรีหมายเหตุ :-เหตุผลในการประกาศใช้พระราชกฤษฎีกาฉบับนี้ คือเนื่องจากได้มีการปรับปรุงมาตรฐานผลิตภัณฑ์อุตสาหกรรมบัลลาสต์สำหรับหลอดฟลูออเรสเซนซ์: คุณลักษณะที่ต้องการด้านความปลอดภัย โดยประกาศกระทรวงอุตสาหกรรม ฉบับที่ ๔๗๖๑(พ.ศ. ๒๕๕๙) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑เรื่อง ยกเลิกมาตรฐานผลิตภัณฑ์อุตสาหกรรมบัลลาสต์สำหรับหลอดฟลูออเรสเซนต์และกำหนดมาตรฐานผลิตภัณฑ์อุตสาหกรรมบัลลาสต์สำหรับหลอดฟลูออเรสเซนซ์ : คุณลักษณะที่ต้องการด้านความปลอดภัยลงวันที่ ๑๓ มกราคม พ.ศ. ๒๕๕๙และได้มีการดำเนินการจัดให้มีการรับฟังความคิดเห็นของตัวแทนของกลุ่มผู้มีส่วนได้เสียหรือผู้มีประโยชน์เกี่ยวข้องครบถ้วนตามความในมาตรา๑๘ แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ ๖) พ.ศ.๒๕๔๘ แล้วสมควรยกเลิกพระราชกฤษฎีกากำหนดให้ผลิตภัณฑ์อุตสาหกรรมบัลลาสต์สำหรับหลอดฟลูออเรสเซนต์ต้องเป็นไปตามมาตรฐานพ.ศ. ๒๕๒๑ และตราพระราชกฤษฎีกานี้ขึ้นใช้บังคับแทนเพื่อให้สอดคล้องกับมาตรฐานผลิตภัณฑ์อุตสาหกรรมบัลลาสต์สำหรับหลอดฟลูออเรสเซนซ์ : คุณลักษณะที่ต้องการด้านความปลอดภัยที่ได้ปรับปรุงใหม่ จึงจำเป็นต้องตราพระราชกฤษฎีกานี้ปริยานุช/จัดทำ๒๑ ธันวาคม๒๕๕๙ชวัลพร/ตรวจ๑๑ มกราคม ๒๕๖๐[๑] ราชกิจจานุเบกษาเล่ม ๑๓๓/ตอนที่ ๑๐๗ ก/หน้า ๕๖/๒๐ ธันวาคม ๒๕๕๙
คำสั่งกรุงเทพมหานครคำสั่งกรุงเทพมหานครที่ ๒๘๐/๒๕๖๐เรื่องการมอบอำนาจของปลัดกรุงเทพมหานครในฐานะพนักงานเจ้าหน้าที่ตามกฎหมายว่าด้วยการรักษาความสะอาดและความเป็นระเบียบเรียบร้อยของบ้านเมือง ด้วยพระราชบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ. ๒๕๓๕ แก้ไขเพิ่มเติมโดยพระราชบัญญัติรักษาความสะอาดและความเป็นระเบียบเรียบร้อยของบ้านเมือง (ฉบับที่ ๒) พ.ศ. ๒๕๖๐ซึ่งยกเลิกความในบทนิยามคำว่า พนักงานเจ้าหน้าที่ ตามมาตรา ๔ แห่งพระราชบัญญัติรักษาความสะอาดและความเป็นระเบียบเรียบร้อยของบ้านเมืองพ.ศ. ๒๕๓๕ และให้ใช้ความที่บัญญัติไว้แทนมีผลทำให้ผู้ซึ่งได้รับการแต่งตั้งเป็นพนักงานเจ้าหน้าที่ตามคำสั่งกรุงเทพมหานครที่ ๕๒๑๕/๒๕๕๔ ลงวันที่ ๒๒ ธันวาคม ๒๕๕๔เรื่องแต่งตั้งพนักงานเจ้าหน้าที่ตามพระราชบัญญัติรักษาความสะอาดและความเป็นระเบียบเรียบร้อยของบ้านเมืองพ.ศ. ๒๕๓๕ ไม่สามารถปฏิบัติหน้าที่ในฐานะพนักงานเจ้าหน้าที่ได้อีกต่อไปเพื่อปฏิบัติการให้เป็นไปตามอำนาจหน้าที่ตามพระราชบัญญัติรักษาความสะอาดและความเป็นระเบียบเรียบร้อยของบ้านเมืองพ.ศ. ๒๕๓๕แก้ไขเพิ่มเติมโดยพระราชบัญญัติรักษาความสะอาดและความเป็นระเบียบเรียบร้อยของบ้านเมือง(ฉบับที่ ๒) พ.ศ. ๒๕๖๐ เป็นไปด้วยความเรียบร้อย อาศัยอำนาจตามความในมาตรา ๘๒วรรคสามแห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ปลัดกรุงเทพมหานครในฐานะพนักงานเจ้าหน้าที่ตามพระราชบัญญัติรักษาความสะอาดและความเป็นระเบียบเรียบร้อยของบ้านเมืองพ.ศ. ๒๕๓๕ แก้ไขเพิ่มเติมโดยพระราชบัญญัติรักษาความสะอาดและความเป็นระเบียบเรียบร้อยของบ้านเมือง(ฉบับที่ ๒) พ.ศ. ๒๕๖๐ จึงมีคำสั่งไว้ดังนี้๑.มอบอำนาจของปลัดกรุงเทพมหานครในฐานะพนักงานเจ้าหน้าที่ตามพระราชบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ. ๒๕๓๕แก้ไขเพิ่มเติมโดยพระราชบัญญัติรักษาความสะอาดและความเป็นระเบียบเรียบร้อยของบ้านเมือง(ฉบับที่ ๒) พ.ศ. ๒๕๖๐ ให้บุคคลผู้ดำรงตำแหน่งปฏิบัติราชการแทนดังนี้๑.๑ผู้อำนวยการสำนักเทศกิจ๑.๒รองผู้อำนวยการสำนักเทศกิจ๑.๓ผู้อำนวยการกองตรวจและปฏิบัติการพื้นที่ ๑ ผู้อำนวยการกองตรวจและปฏิบัติการพื้นที่๒ และผู้อำนวยการกองตรวจและปฏิบัติการพื้นที่ ๓ สำนักเทศกิจ๒.ให้พนักงานเจ้าหน้าที่ผู้ได้รับมอบอำนาจตามความในข้อ๑ ลำดับที่ ๑.๑ ถึงลำดับที่ ๑.๒ มีอำนาจหน้าที่เต็มพื้นที่เขตกรุงเทพมหานคร๓.ให้พนักงานเจ้าหน้าที่ผู้ได้รับมอบอำนาจตามความในข้อ๑ ลำดับที่ ๑.๓ มีอำนาจหน้าที่เฉพาะในเขตท้องที่ที่ตนรับผิดชอบเว้นแต่กรณีที่ได้รับคำสั่งจากผู้ว่าราชการกรุงเทพมหานคร หรือปลัดกรุงเทพมหานครหรือผู้อำนวยการสำนักเทศกิจ แล้วแต่กรณี๔.ให้พนักงานเจ้าหน้าที่ผู้ได้รับมอบอำนาจตามข้อ๑ มีอำนาจหน้าที่ตามที่ได้บัญญัติไว้ในพระราชบัญญัติรักษาความสะอาดและความเป็นระเบียบเรียบร้อยของบ้านเมืองพ.ศ. ๒๕๓๕ และที่แก้ไขเพิ่มเติมโดยพระราชบัญญัติรักษาความสะอาดและความเป็นระเบียบเรียบร้อยของบ้านเมือง (ฉบับที่ ๒) พ.ศ. ๒๕๖๐ยกเว้นอำนาจหน้าที่ในการอนุญาต การประกาศ และการมอบหมายตามความในมาตรา ๑๐ วรรคหนึ่ง มาตรา ๑๙ มาตรา ๒๐วรรคสอง มาตรา ๒๒ มาตรา ๒๗ วรรคสอง และมาตรา ๓๙ วรรคหนึ่งทั้งนี้นับแต่วันประกาศในราชกิจจานุเบกษาเป็นต้นไป[๑]สั่ง ณ วันที่ ๒๕มกราคม พ.ศ. ๒๕๖๐ภัทรุตม์ ทรรทรานนท์ปลัดกรุงเทพมหานครพิมพ์มาดา/ปริยานุช/จัดทำ๒๘ กุมภาพันธ์๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๕๘ ง/หน้า ๖๗/๒๔ กุมภาพันธ์ ๒๕๖๐
คำพิพากษาศาลฎีกาที่ 767/2484หลักกฎหมาย: ศาลเดิมจำคุก 2 เดือน ศาลอุทธรณ์แก้ฉะเพาะกำหนดโทษให้จำคุก 1 ปี 6 เดือนเป็นแก้น้อยศาลชั้นต้นลงโทษจำคุกจำเลยตาม พระราชบัญญัติป้องกันภัยทางอากาศ พ.ศ.๒๔๘๒ มาตรา ๕ และ ๓๘ วรรค ๒ จำคุก ๔ เดือน ลดฐานรับสารภาพกึ่งหนึ่งเหลือ ๒ เดือน ศาลอุทธรณ์แก้ฉะเพาะกำหนดโทษให้จำคุก ๓ ปี ลดกึ่งหนึ่งเหลือ ๑ ปี ๖ เดือน จำเลยฎีกาขอลดหย่อนผ่อนโทษ ศาลฎีกาวินิจฉัยว่าเป็นแก้น้อย และดุลพินิจในการกำหนดโทษต้องวินิจฉัยถึงข้อเท็จจริงในคดี ฎีกาจึงต้องห้ามให้ยกฎีกาจำเลย ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 767/2484อัยยการอุดรธานีโจทก์นายฟ้าม วันยาวฟ้ามจำเลย พ.ร.บ.ป้องกันภัยทางอากาศ ม. 5, ม. 32 ป.วิ.อ. ม. 218ศาลเดิมจำคุก 2 เดือน ศาลอุทธรณ์แก้ฉะเพาะกำหนดโทษให้จำคุก 1 ปี 6 เดือนเป็นแก้น้อยศาลชั้นต้นลงโทษจำคุกจำเลยตาม พระราชบัญญัติป้องกันภัยทางอากาศ พ.ศ.๒๔๘๒ มาตรา ๕ และ ๓๘ วรรค ๒ จำคุก ๔ เดือน ลดฐานรับสารภาพกึ่งหนึ่งเหลือ ๒ เดือน ศาลอุทธรณ์แก้ฉะเพาะกำหนดโทษให้จำคุก ๓ ปี ลดกึ่งหนึ่งเหลือ ๑ ปี ๖ เดือน จำเลยฎีกาขอลดหย่อนผ่อนโทษ ศาลฎีกาวินิจฉัยว่าเป็นแก้น้อย และดุลพินิจในการกำหนดโทษต้องวินิจฉัยถึงข้อเท็จจริงในคดี ฎีกาจึงต้องห้ามให้ยกฎีกาจำเลย(นิติศาสตร์-พลางกูร-ทิพปัญญา)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ศาลชั้นต้นลงโทษจำคุกจำเลยตาม พระราชบัญญัติป้องกันภัยทางอากาศ พ.ศ.๒๔๘๒ มาตรา ๕ และ ๓๘ วรรค ๒ จำคุก ๔ เดือน ลดฐานรับสารภาพกึ่งหนึ่งเหลือ ๒ เดือน ศาลอุทธรณ์แก้ฉะเพาะกำหนดโทษให้จำคุก ๓ ปี ลดกึ่งหนึ่งเหลือ ๑ ปี ๖ เดือน จำเลยฎีกาขอลดหย่อนผ่อนโทษ ศาลฎีกาวินิจฉัยว่าเป็นแก้น้อย และดุลพินิจในการกำหนดโทษต้องวินิจฉัยถึงข้อเท็จจริงในคดี ฎีกาจึงต้องห้ามให้ยกฎีกาจำเลย ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 767/2484อัยยการอุดรธานีโจทก์นายฟ้าม วันยาวฟ้ามจำเลย พ.ร.บ.ป้องกันภัยทางอากาศ ม. 5, ม. 32 ป.วิ.อ. ม. 218ศาลเดิมจำคุก 2 เดือน ศาลอุทธรณ์แก้ฉะเพาะกำหนดโทษให้จำคุก 1 ปี 6 เดือนเป็นแก้น้อยศาลชั้นต้นลงโทษจำคุกจำเลยตาม พระราชบัญญัติป้องกันภัยทางอากาศ พ.ศ.๒๔๘๒ มาตรา ๕ และ ๓๘ วรรค ๒ จำคุก ๔ เดือน ลดฐานรับสารภาพกึ่งหนึ่งเหลือ ๒ เดือน ศาลอุทธรณ์แก้ฉะเพาะกำหนดโทษให้จำคุก ๓ ปี ลดกึ่งหนึ่งเหลือ ๑ ปี ๖ เดือน จำเลยฎีกาขอลดหย่อนผ่อนโทษ ศาลฎีกาวินิจฉัยว่าเป็นแก้น้อย และดุลพินิจในการกำหนดโทษต้องวินิจฉัยถึงข้อเท็จจริงในคดี ฎีกาจึงต้องห้ามให้ยกฎีกาจำเลย(นิติศาสตร์-พลางกูร-ทิพปัญญา)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
กฎกระทรวงกฎกระทรวง(พ.ศ. ๒๕๕๕)ออกตามความในพระราชบัญญัติเครื่องแบบทหารพุทธศักราช ๒๔๗๗ว่าด้วยเครื่องแบบทหารบกฉบับที่ ๘๒[๑] อาศัยอำนาจตามความในมาตรา ๕ วรรคหนึ่งแห่งพระราชบัญญัติเครื่องแบบทหาร พุทธศักราช ๒๔๗๗ซึ่งแก้ไขเพิ่มเติมโดยพระราชบัญญัติเครื่องแบบทหาร (ฉบับที่ ๔) พ.ศ. ๒๕๑๔ และมาตรา๗ วรรคหนึ่ง แห่งพระราชบัญญัติเครื่องแบบทหาร พุทธศักราช ๒๔๗๗รัฐมนตรีว่าการกระทรวงกลาโหมออกกฎกระทรวงไว้ ดังต่อไปนี้ข้อ ๑ ให้ยกเลิกความในข้อ ๒๖ แห่งกฎกระทรวง (พ.ศ.๒๕๔๒) ออกตามความในพระราชบัญญัติเครื่องแบบทหาร พุทธศักราช ๒๔๗๗ ว่าด้วยเครื่องแบบทหารบกฉบับที่ ๘๐ และให้ใช้ความต่อไปนี้แทนข้อ ๒๖ นายทหารสัญญาบัตรประจำการชั้นพันเอกซึ่งเทียบเท่าพลจัตวานายพลและจอมพลใช้เครื่องหมายโลหะสีทองรูปคทาไขว้ประกอบกับช่อชัยพฤกษ์แทนเครื่องหมายเหล่าและเครื่องหมายสังกัด เมื่อแต่งเครื่องแบบฝึกหรือเครื่องแบบสนามให้ติดเครื่องหมายตามข้อนี้ที่คอเสื้อข้างขวาข้างเดียวข้อ ๒ ให้ยกเลิกความในข้อ๒๘ แห่งกฎกระทรวง (พ.ศ. ๒๕๔๒) ออกตามความในพระราชบัญญัติเครื่องแบบทหาร พุทธศักราช๒๔๗๗ ว่าด้วยเครื่องแบบทหารบก ฉบับที่ ๘๐ และให้ใช้ความต่อไปนี้แทนข้อ ๒๘ ทหารนอกประจำการใช้เครื่องหมายเหล่าครั้งสุดท้ายติดที่คอเสื้อข้างขวาและติดอักษร นกที่คอเสื้อข้างซ้าย สำหรับนายทหารสัญญาบัตรชั้นพันเอกซึ่งเทียบเท่าพลจัตวานายพลและจอมพลใช้เครื่องหมายโลหะสีทองรูปคทาไขว้ประกอบกับช่อชัยพฤกษ์ติดที่คอเสื้อทั้งสองข้างและติดอักษรนก ที่ปกกระเป๋าบนซ้ายชิดขอบกระเป๋าด้านใกล้กับแขนเสื้อทางซ้ายถ้าเป็นเสื้อที่ไม่มีกระเป๋าบนให้ติดอักษร นกที่อกเสื้อด้านซ้ายแนวเดียวกับกระเป๋าบนให้ไว้ณ วันที่ ๑๙ กรกฎาคม พ.ศ. ๒๕๕๕พลอากาศเอกสุกำพล สุวรรณทัตรัฐมนตรีว่าการกระทรวงกลาโหมหมายเหตุ:- เหตุผลในการประกาศใช้กฎกระทรวงฉบับนี้ คือโดยที่เป็นการสมควรปรับปรุงเครื่องแบบทหารบกในส่วนที่เกี่ยวกับการติดเครื่องหมายโลหะสีทองรูปคทาไขว้ประกอบกับช่อชัยพฤกษ์ของนายทหารสัญญาบัตรนอกประจำการชั้นพันเอกซึ่งเทียบเท่าพลจัตวานายพล และจอมพล เพื่อแสดงให้เห็นถึงความแตกต่างระหว่างนายทหารสัญญาบัตรประจำการกับนายทหารสัญญาบัตรนอกประจำการจึงจำเป็นต้องออกกฎกระทรวงนี้ปริยานุช/ผู้จัดทำ๒๗ กรกฎาคม๒๕๕๕ณัฐพร/ผู้ตรวจ๒๗ กรกฎาคม๒๕๕๕[๑] ราชกิจจานุเบกษาเล่ม ๑๒๙/ตอนที่ ๖๙ ก/หน้า ๑๒/๒๖ กรกฎาคม ๒๕๕๕
พระราชกฤษฎีกากำหนดให้ผลิตภัณฑ์อุตสาหกรรมเหล็กโครงสร้างรูปพรรณขึ้นรูปเย็นต้องเป็นไปตามมาตรฐานพ.ศ. ๒๕๕๐ ภูมิพลอดุลยเดชป.ร.ให้ไว้ ณ วันที่๓๑ ธันวาคม พ.ศ. ๒๕๕๐เป็นปีที่ ๖๒ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรปรับปรุงการกำหนดให้ผลิตภัณฑ์อุตสาหกรรมเหล็กโครงสร้างรูปพรรณขึ้นรูปเย็นต้องเป็นไปตามมาตรฐานและได้ดำเนินการตามความในมาตรา ๑๘ แห่งพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑ ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่๖) พ.ศ. ๒๕๔๘ แล้วอาศัยอำนาจตามความในมาตรา๑๘๗ ของรัฐธรรมนูญแห่งราชอาณาจักรไทย และมาตรา ๑๗แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกากำหนดให้ผลิตภัณฑ์อุตสาหกรรมเหล็กโครงสร้างรูปพรรณขึ้นรูปเย็นต้องเป็นไปตามมาตรฐานพ.ศ. ๒๕๕๐มาตรา ๒[๑]พระราชกฤษฎีกานี้ให้ใช้บังคับเมื่อพ้นกำหนดเก้าสิบวันนับแต่วันประกาศในราชกิจจานุเบกษาเป็นต้นไปมาตรา ๓ให้ยกเลิกพระราชกฤษฎีกากำหนดให้ผลิตภัณฑ์อุตสาหกรรมเหล็กโครงสร้างรูปพรรณขึ้นรูปเย็นต้องเป็นไปตามมาตรฐานพ.ศ. ๒๕๔๐มาตรา ๔ผลิตภัณฑ์อุตสาหกรรมเหล็กโครงสร้างรูปพรรณขึ้นรูปเย็นต้องเป็นไปตามมาตรฐานเลขที่ มอก. ๑๒๒๘ - ๒๕๔๙ ตามประกาศกระทรวงอุตสาหกรรม ฉบับที่ ๓๗๕๕ (พ.ศ. ๒๕๕๐)ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ เรื่องยกเลิกและกำหนดมาตรฐานผลิตภัณฑ์อุตสาหกรรมเหล็กโครงสร้างรูปพรรณขึ้นรูปเย็นลงวันที่ ๒ กรกฎาคม พ.ศ. ๒๕๕๐มาตรา ๕ให้รัฐมนตรีว่าการกระทรวงอุตสาหกรรมรักษาการตามพระราชกฤษฎีกานี้ผู้รับสนองพระบรมราชโองการพลเอกสุรยุทธ์ จุลานนท์นายกรัฐมนตรีหมายเหตุ:- เหตุผลในการประกาศใช้พระราชกฤษฎีกาฉบับนี้ คือ เนื่องจากได้มีการปรับปรุงมาตรฐานผลิตภัณฑ์อุตสาหกรรมเหล็กโครงสร้างรูปพรรณขึ้นรูปเย็นโดยประกาศกระทรวงอุตสาหกรรมฉบับที่ ๓๗๕๕ (พ.ศ. ๒๕๕๐) ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑ เรื่อง ยกเลิกและกำหนดมาตรฐานผลิตภัณฑ์อุตสาหกรรมเหล็กโครงสร้างรูปพรรณขึ้นรูปเย็นลงวันที่ ๒ กรกฎาคม พ.ศ. ๒๕๕๐และได้มีการดำเนินการรับฟังความคิดเห็นของตัวแทนของกลุ่มผู้มีส่วนได้เสียหรือผู้มีประโยชน์เกี่ยวข้องครบถ้วนตามความในมาตรา๑๘ แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ ๖) พ.ศ.๒๕๔๘ แล้ว สมควรยกเลิกพระราชกฤษฎีกากำหนดให้ผลิตภัณฑ์อุตสาหกรรมเหล็กโครงสร้างรูปพรรณขึ้นรูปเย็นต้องเป็นไปตามมาตรฐานพ.ศ. ๒๕๔๐ และตราพระราชกฤษฎีกานี้ขึ้นใช้บังคับแทนเพื่อให้สอดคล้องกับมาตรฐานผลิตภัณฑ์อุตสาหกรรมเหล็กโครงสร้างรูปพรรณขึ้นรูปเย็นที่ได้ปรับปรุงใหม่ จึงจำเป็นต้องตราพระราชกฤษฎีกานี้วิภา/ปรับปรุง๒๔ กรกฎาคม ๒๕๖๓ภิรมย์พร/ตรวจ๓๑ กรกฎาคม ๒๕๖๓[๑] ราชกิจจานุเบกษาเล่ม ๑๒๕/ตอนที่ ๑๑ ก/หน้า ๒๘/๑๕ มกราคม ๒๕๕๑
คำพิพากษาศาลฎีกาที่ 584/2538หลักกฎหมาย: จำเลยที่ 3 อ้างตนเองเป็นพยาน จึงไม่มีสิทธิขอให้ศาลออกหมายเรียกตนเองมาเป็นพยานได้ ตามประมวลกฎหมายวิธีพิจารณาความแพ่งมาตรา 106 แม้ตามคำขอให้ศาลออกหมายเรียกจะระบุว่า จำเลยที่ 1 เป็นผู้ขอแต่เพียงผู้เดียว แต่คำขอก็ระบุรวม ๆ กันว่า ขอให้หมายเรียกพยานจำเลยซึ่งทนายจำเลยที่ 3 เป็นผู้ลงชื่อในคำร้อง และจำเลยที่ 3 ก็เป็นผู้ใต้บังคับบัญชาจำเลยที่ 1 การที่จำเลยที่ 3 มาศาลจึงไม่ใช่พยานซึ่งมาศาลตามหมายเรียกศาลไม่มีอำนาจกำหนดให้จำเลยที่ 3 ได้รับค่าป่วยการและค่าพาหนะตามตาราง 4ท้ายประมวลกฎหมายวิธีพิจารณาความแพ่ง ค่าป่วยการและค่าพาหนะที่ศาลชั้นต้นกำหนดให้จ่ายให้แก่จำเลยที่ 3 จึงไม่ใช่ค่าฤชาธรรมเนียมตามประมวลกฎหมายวิธีพิจารณาความแพ่ง มาตรา 161 วรรคสอง โจทก์ทั้งสองจึงไม่ต้องรับผิดชดใช้ให้แก่จำเลยที่ 1 และที่ 3 ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 584/2538นายสุทธิ เบ็ญจฆรณี กับพวกโจทก์กรุงเทพมหานคร กับพวกจำเลย ป.วิ.พ. ม. 106, ม. 161 วรรคสอง, ตาราง 4 ท้าย ป.วิ.พจำเลยที่ 3 อ้างตนเองเป็นพยาน จึงไม่มีสิทธิขอให้ศาลออกหมายเรียกตนเองมาเป็นพยานได้ ตามประมวลกฎหมายวิธีพิจารณาความแพ่งมาตรา 106 แม้ตามคำขอให้ศาลออกหมายเรียกจะระบุว่า จำเลยที่ 1 เป็นผู้ขอแต่เพียงผู้เดียว แต่คำขอก็ระบุรวม ๆ กันว่า ขอให้หมายเรียกพยานจำเลยซึ่งทนายจำเลยที่ 3 เป็นผู้ลงชื่อในคำร้อง และจำเลยที่ 3 ก็เป็นผู้ใต้บังคับบัญชาจำเลยที่ 1 การที่จำเลยที่ 3 มาศาลจึงไม่ใช่พยานซึ่งมาศาลตามหมายเรียกศาลไม่มีอำนาจกำหนดให้จำเลยที่ 3 ได้รับค่าป่วยการและค่าพาหนะตามตาราง 4ท้ายประมวลกฎหมายวิธีพิจารณาความแพ่ง ค่าป่วยการและค่าพาหนะที่ศาลชั้นต้นกำหนดให้จ่ายให้แก่จำเลยที่ 3 จึงไม่ใช่ค่าฤชาธรรมเนียมตามประมวลกฎหมายวิธีพิจารณาความแพ่ง มาตรา 161 วรรคสอง โจทก์ทั้งสองจึงไม่ต้องรับผิดชดใช้ให้แก่จำเลยที่ 1 และที่ 3(สถิตย์ ไพเราะ-พรชัย สมรรถเวช-สมคิด ไตรโสรัส)ศาลแพ่งธนบุรี - นายสำราญ สุชาติพงศ์ศาลอุทธรณ์ - นางอรพินท์ เศรษฐมานิตแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 584/2538นายสุทธิ เบ็ญจฆรณี กับพวกโจทก์กรุงเทพมหานคร กับพวกจำเลย ป.วิ.พ. ม. 106, ม. 161 วรรคสอง, ตาราง 4 ท้าย ป.วิ.พจำเลยที่ 3 อ้างตนเองเป็นพยาน จึงไม่มีสิทธิขอให้ศาลออกหมายเรียกตนเองมาเป็นพยานได้ ตามประมวลกฎหมายวิธีพิจารณาความแพ่งมาตรา 106 แม้ตามคำขอให้ศาลออกหมายเรียกจะระบุว่า จำเลยที่ 1 เป็นผู้ขอแต่เพียงผู้เดียว แต่คำขอก็ระบุรวม ๆ กันว่า ขอให้หมายเรียกพยานจำเลยซึ่งทนายจำเลยที่ 3 เป็นผู้ลงชื่อในคำร้อง และจำเลยที่ 3 ก็เป็นผู้ใต้บังคับบัญชาจำเลยที่ 1 การที่จำเลยที่ 3 มาศาลจึงไม่ใช่พยานซึ่งมาศาลตามหมายเรียกศาลไม่มีอำนาจกำหนดให้จำเลยที่ 3 ได้รับค่าป่วยการและค่าพาหนะตามตาราง 4ท้ายประมวลกฎหมายวิธีพิจารณาความแพ่ง ค่าป่วยการและค่าพาหนะที่ศาลชั้นต้นกำหนดให้จ่ายให้แก่จำเลยที่ 3 จึงไม่ใช่ค่าฤชาธรรมเนียมตามประมวลกฎหมายวิธีพิจารณาความแพ่ง มาตรา 161 วรรคสอง โจทก์ทั้งสองจึงไม่ต้องรับผิดชดใช้ให้แก่จำเลยที่ 1 และที่ 3(สถิตย์ ไพเราะ-พรชัย สมรรถเวช-สมคิด ไตรโสรัส)ศาลแพ่งธนบุรี - นายสำราญ สุชาติพงศ์ศาลอุทธรณ์ - นางอรพินท์ เศรษฐมานิตแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกรมสอบสวนคดีพิเศษเรื่อง การดำเนินการตามพระราชบัญญัติข้อมูลข่าวสารของราชการพ.ศ. ๒๕๔๐ มาตรา ๒๓ (๓)[๑] ตามพระราชบัญญัติข้อมูลข่าวสารของราชการพ.ศ. ๒๕๔๐ มาตรา ๒๓ (๓) กำหนดให้หน่วยงานของรัฐต้องปฏิบัติเกี่ยวกับระบบข้อมูลข่าวสารส่วนบุคคลโดยจัดให้มีการพิมพ์ในราชกิจจานุเบกษาและตรวจสอบแก้ไขให้ถูกต้องอยู่เสมอนั้นกรมสอบสวนคดีพิเศษได้จัดระบบข้อมูลข่าวสารส่วนบุค-คลตามพระราชบัญญัติข้อมูลข่าวสารของราชการ พ.ศ. ๒๕๔๐ไว้ดังนี้(ก)ประเภทของบุคคลที่มีการเก็บข้อมูลไว้ ได้แก่๑.ข้าราชการพลเรือนสามัญ๒.พนักงานราชการ(ข)ประเภทของระบบข้อมูลข่าวสารส่วนบุคคล๑.ทะเบียนประวัติข้าราชการ (ก.พ. ๗)๒.แฟ้มประวัติข้าราชการ๓.แฟ้มประวัติพนักงานราชการ๔.ระบบฐานข้อมูลคอมพิวเตอร์(ค)ลักษณะการใช้ข้อมูลตามปกติ๑.ฝ่ายบริหาร และเจ้าหน้าที่ของกลุ่มบริหารทรัพยากรบุคคล๒.เจ้าหน้าที่ฝ่ายอำนวยการประจำกอง / กลุ่ม / ศูนย์๓.เจ้าหน้าที่ตรวจสอบข้อมูลส่วนบุคคลของตนเอง๔.เพื่อใช้ในการบริหารงานบุคคลของกรมสอบสวนคดีพิเศษ(ง)วิธีการขอตรวจดูข้อมูลข่าวสารของเจ้าของข้อมูล๑. เจ้าของข้อมูลยื่นคำขอ (แบบฟอร์มที่กำหนด) ตรวจดูด้วยตนเองต่อกลุ่มบริหารทรัพยากรบุคคลกรมสอบสวนคดีพิเศษ๒. เจ้าของข้อมูลมีหนังสือแจ้งความประสงค์ขอแก้ไขเปลี่ยนแปลงข้อมูลพร้อมแนบเอกสารที่เกี่ยวข้องมายังกลุ่มบริหารทรัพยากรบุคคลกรมสอบสวนคดีพิเศษ๓.เจ้าของข้อมูลมีหนังสือแจ้งความประสงค์ขอตรวจดูข้อมูลมายังกลุ่มบริหารทรัพยากรบุคคลกรมสอบสวนคดีพิเศษ๔.เจ้าหน้าที่ผู้รับผิดชอบงานทะเบียนประวัติ เป็นผู้พิจารณาและดำเนินการตามคำขอตรวจดูข้อมูล(จ)วิธีการขอให้แก้ไขเปลี่ยนแปลงข้อมูล๑. การขอแก้ไขวัน เดือน ปีเกิด ให้ปฏิบัติตามระเบียบสำนักนายกรัฐมนตรีว่าด้วยการขอแก้ไขวันเดือน ปีเกิด ในทะเบียนประวัติข้าราชการ พ.ศ. ๒๕๔๘๒. การขอแก้ไขเปลี่ยนแปลงข้อมูลในสมุดประวัติ / ก.พ. ๗ / แฟ้มประวัติให้ทำได้ในกรณีดังต่อไปนี้๒.๑การเปลี่ยนคำนำหน้าชื่อ ชื่อตัว ชื่อสกุล๒.๒การเพิ่มคุณวุฒิการศึกษา๒.๓การผ่านการฝึกอบรม ดูงาน๒.๔การได้รับเครื่องราชอิสริยาภรณ์๓.เจ้าของข้อมูล เป็นผู้ขอแก้ไขเปลี่ยนแปลง โดยทำเป็นหนังสือพร้อมแนบเอกสารหลักฐานที่เกี่ยวข้องพร้อมทั้งรับรองสำเนาถูกต้องยื่นผ่านผู้บังคับบัญชาตามลำดับถึงผู้บังคับบัญชาที่มีอำนาจอนุมัติ๔.การแก้ไขเปลี่ยนแปลงสิทธิประโยชน์ หรือเรื่องอื่น ๆ ที่ต้องกระทำ เพื่อให้สมบูรณ์และทันต่อเหตุการณ์อยู่เสมอ เพื่อประโยชน์ของทางราชการให้เจ้าหน้าที่ผู้รับผิดชอบงานทะเบียนประวัติเป็นผู้ดำเนินการมีอำนาจตรวจสอบเบื้องต้นและดำเนินการแก้ไขเปลี่ยนแปลง(ฉ)แหล่งที่มาของข้อมูล๑.เจ้าของข้อมูล๒.หน่วยงานต้นสังกัดของเจ้าของข้อมูล กรณี โอน ย้าย๓.หน่วยงานของรัฐที่เกี่ยวข้อง๔.คำสั่งบรรจุ แต่งตั้ง โยกย้าย เลื่อนระดับ เลื่อนเงินเดือน ลงโทษทางวินัย และเอกสารอื่นๆ ที่เกี่ยวข้องประกาศณ วันที่ ๒๖ กุมภาพันธ์ พ.ศ. ๒๕๖๒พันตำรวจเอกไพสิฐ วงศ์เมืองอธิบดีกรมสอบสวนคดีพิเศษพัชรภรณ์/ธนบดี/จัดทำ๑๗ กันยายน ๒๕๖๓สุภาทิพย์/ตรวจ๒๒ กันยายน ๒๕๖๓[๑]ราชกิจจานุเบกษา เล่ม ๑๓๖/ตอนพิเศษ ๖๐ ง/หน้า ๒๗/๑๒ มีนาคม๒๕๖๒
ประกาศกระทรวงสาธารณสุขเรื่อง มาตรฐานของเครื่องมือแพทย์ที่ผู้ผลิตหรือผู้นำเข้าต้องปฏิบัติ (ฉบับที่ ๒)พ.ศ. ๒๕๖๓ โดยที่เป็นการสมควรแก้ไขเพิ่มเติมการกำหนดมาตรฐานของเครื่องมือแพทย์ที่ผู้ผลิตหรือผู้นำเข้าต้องปฏิบัติอาศัยอำนาจตามความในมาตรา ๕ วรรคหนึ่ง และมาตรา ๖ (๔) แห่งพระราชบัญญัติเครื่องมือแพทย์พ.ศ. ๒๕๕๑ รัฐมนตรีว่าการกระทรวงสาธารณสุขโดยคำแนะนำของคณะกรรมการเครื่องมือแพทย์จึงออกประกาศไว้ดังต่อไปนี้ข้อ๑ ให้เพิ่มความต่อไปนี้เป็นลำดับที่ ๒๑และ ๒๒ ตามบัญชีแนบท้ายประกาศกระทรวงสาธารณสุขเรื่อง มาตรฐานของเครื่องมือแพทย์ที่ผู้ผลิต หรือผู้นำเข้าต้องปฏิบัติ พ.ศ. ๒๕๖๓ลงวันที่ ๒๗ เมษายน พ.ศ. ๒๕๖๓ลำดับเครื่องมือแพทย์มาตรฐานของเครื่องมือแพทย์๒๑เสื้อกาวน์ทางการแพทย์ (Surgical Gown หรือ Isolation Gown) หมายความว่า เสื้อคลุมแขนยาว คลุมตั้งแต่บริเวณหน้าอกถึงบริเวณขา บริเวณปลอกข้อมือรัดกระชับ สวมใส่สำหรับป้องกันหรือลดการปนเปื้อน สารละลาย สารคัดหลั่ง เลือด หรือเชื้อโรค ระหว่างผู้ป่วยและผู้ปฏิบัติงานทางการแพทย์ประสิทธิภาพการป้องกันการซึมผ่าน เช่น ของเหลว เชื้อไวรัส หรือประสิทธิภาพด้านอื่น ๆ ในระดับต่าง ๆ ที่เหมาะสมต่อการใช้งานของบุคลากรทางการแพทย์ ตามที่เลขาธิการคณะกรรมการอาหารและยาประกาศกำหนด๒๒ชุดคลุมปฏิบัติการทางการแพทย์ (Coverall) หมายความว่า ชุดที่มีแขนและขายาว คลุมทุกส่วนของร่างกายตั้งแต่บริเวณศีรษะถึงบริเวณเท้า บริเวณปลอกข้อมือรัดกระชับ สวมใส่สำหรับป้องกันหรือลดการปนเปื้อน สารละลาย สารคัดหลั่ง เลือด หรือเชื้อโรค ระหว่างผู้ป่วยและผู้ปฏิบัติงานทางการแพทย์ประสิทธิภาพการป้องกันการซึมผ่าน เช่น ของเหลว เชื้อไวรัส หรือประสิทธิภาพด้านอื่น ๆ ในระดับต่าง ๆ ที่เหมาะสมต่อการใช้งานของบุคลากรทางการแพทย์ ตามที่เลขาธิการคณะกรรมการอาหารและยาประกาศกำหนดข้อ๒[๑] ประกาศฉบับนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณวันที่ ๑๖ กรกฎาคม พ.ศ. ๒๕๖๓อนุทิน ชาญวีรกูลรัฐมนตรีว่าการกระทรวงสาธารณสุขวิวรรธน์/จัดทำ๓๑ สิงหาคม ๒๕๖๓สุภาทิพย์/ตรวจ๙ กันยายน ๒๕๖๓[๑] ราชกิจจานุเบกษาเล่ม ๑๓๗/ตอนพิเศษ ๑๘๕ ง/หน้า ๑๑/๑๓ สิงหาคม ๒๕๖๓
กฎกระทรวงกฎกระทรวงฉบับที่ ๙ (พ.ศ.๒๕๔๔)ออกตามความในพระราชบัญญัติโบราณสถาน โบราณวัตถุ ศิลปวัตถุและพิพิธภัณฑสถานแห่งชาติ พ.ศ. ๒๕๐๔[๑] อาศัยอำนาจตามความในมาตรา ๖และมาตรา ๒๗ แห่งพระราชบัญญัติโบราณสถาน โบราณวัตถุ ศิลปวัตถุและพิพิธภัณฑสถานแห่งชาติ พ.ศ. ๒๕๐๔ ซึ่งแก้ไขเพิ่มเติมโดยพระราชบัญญัติโบราณสถานโบราณวัตถุ ศิลปวัตถุ และพิพิธภัณฑสถานแห่งชาติ (ฉบับที่ ๒) พ.ศ. ๒๕๓๕ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับ มาตรา ๓๕ มาตรา ๔๘ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงศึกษาธิการออกกฎกระทรวงไว้ ดังต่อไปนี้ให้เพิ่มความต่อไปนี้เป็นลำดับที่๔/๑ ของบัญชีค่าเข้าชมโบราณสถานที่ได้ขึ้นทะเบียนแล้วและพิพิธภัณฑสถานแห่งชาติท้ายกฎกระทรวงฉบับที่ ๓ (พ.ศ.๒๕๓๙) ออกตามความในพระราชบัญญัติโบราณสถาน โบราณวัตถุ ศิลปวัตถุและพิพิธภัณฑสถานแห่งชาติ พ.ศ. ๒๕๐๔ ซึ่งแก้ไขเพิ่มเติมโดยกฎกระทรวง ฉบับที่ ๘(พ.ศ. ๒๕๔๒) ออกตามความในพระราชบัญญัติโบราณสถานโบราณวัตถุ ศิลปวัตถุและพิพิธภัณฑสถานแห่งชาติ พ.ศ. ๒๕๐๔ลำดับจังหวัดรายชื่ออัตราค่าเข้าชม (บาท)สัญชาติไทยสัญชาติอื่นบัตรปลีกบัตรรวมบัตรปลีกบัตรรวม๔/๑จันทบุรีพิพิธภัณฑสถานแห่งชาติพาณิชย์นาวีอำเภอเมืองจันทบุรี๑๐๓๐ให้ไว้ ณ วันที่ ๑๔ ธันวาคม พ.ศ. ๒๕๔๔สุวิทย์คุณกิตติรัฐมนตรีว่าการกระทรวงศึกษาธิการหมายเหตุ :- เหตุผลในการประกาศใช้กฎกระทรวงฉบับนี้ คือโดยที่กระทรวงศึกษาธิการได้ประกาศจัดตั้งพิพิธภัณฑสถานแห่งชาติพาณิชย์นาวีซึ่งขณะนี้ได้ทำการก่อสร้างเสร็จสมบูรณ์และสามารถเปิดให้ประชาชนทั่วไปเข้าชมได้สมควรแก้ไขเพิ่มเติมบัญชีค่าเข้าชมโบราณสถานที่ได้ขึ้นทะเบียนแล้ว และพิพิธภัณฑสถานแห่งชาติท้ายกฎกระทรวงฉบับที่๓ (พ.ศ. ๒๕๓๙) ออกตามความในพระราชบัญญัติโบราณสถาน โบราณวัตถุ ศิลปวัตถุและพิพิธภัณฑสถานแห่งชาติ พ.ศ. ๒๕๐๔ซึ่งแก้ไขเพิ่มเติมโดยกฎกระทรวง ฉบับที่ ๘ (พ.ศ. ๒๕๔๒)ออกตามความในพระราชบัญญัติโบราณสถาน โบราณวัตถุศิลปวัตถุ และพิพิธภัณฑสถานแห่งชาติพ.ศ. ๒๕๐๔ เพื่อกำหนดค่าเข้าชมที่จะเรียกเก็บจากผู้เข้าชมพิพิธภัณฑสถานแห่งชาติพาณิชย์นาวีจึงจำเป็นต้องออกกฎกระทรวงนี้พรพิมล/แก้ไข๑๙ มิถุนายน ๒๕๔๕สถาพร/ปรับปรุง๑๔ พฤศจิกายน๒๕๔๙[๑]ราชกิจจานุเบกษา เล่ม ๑๑๙/ตอนที่ ๑๑ก/หน้า ๑/๒๙ มกราคม ๒๕๔๕
ประกาศกรมสวัสดิการและคุ้มครองแรงงานประกาศกรมสวัสดิการและคุ้มครองแรงงานเรื่องแบบคำร้องและแบบคำสั่งของพนักงานตรวจแรงงาน------------ อาศัยอำนาจตามความในมาตรา๑๒๓ วรรคหนึ่ง และมาตรา ๑๒๔ วรรคสามและวรรคหก แห่งพระราชบัญญัติคุ้มครองแรงงาน พ.ศ. ๒๕๔๑อธิบดีกรมสวัสดิการและคุ้มครองแรงงานจึงออกประกาศไว้ ดังต่อไปนี้ ข้อ๑ ประกาศนี้เรียกว่า"ประกาศกรมสวัสดิการและคุ้มครองแรงงาน เรื่อง แบบคำร้องและแบบคำสั่งของพนักงานตรวจแรงงาน" ข้อ๒ประกาศนี้ให้ใช้บังคับตั้งแต่วันที่ ๑๙ สิงหาคม ๒๕๔๑ ข้อ๓คำร้องที่ลูกจ้างยื่นต่อพนักงานตรวจแรงงานเพื่อดำเนินการ ในกรณีที่นายจ้างฝ่าฝืนหรือไม่ปฏิบัติตามเกี่ยวกับสิทธิได้รับเงินอย่างหนึ่งอย่างใดตามมาตรา ๑๒๓ แห่งพระราชบัญญัติคุ้มครองแรงงาน พ.ศ. ๒๕๔๑ ให้เป็นไปตามแบบคร. ๗ ท้ายประกาศนี้ ข้อ๔คำสั่งของพนักงานตรวจแรงงานซึ่งวินิจฉัยสั่งการตามคำสั่งของลูกจ้างในข้อ ๓ ให้เป็นไปตามแบบ คร. ๘ ท้ายประกาศนี้ ประกาศณ วันที่ ๑๙ สิงหาคม พ.ศ. ๒๕๔๑ ศักดิ์ชัย ศักดิ์กุลวงศ์ อธิบดีกรมสวัสดิการและคุ้มครองแรงงาน[ดูข้อมูลจากภาพกฎหมาย][รก.๒๕๔๑/พ๗๑ง/๒๒/๑๙ สิงหาคม ๒๕๔๑]